[{"text_idx": "#000004", "text": "Paratowch am rywbeth cwbl wahanol"}, {"text_idx": "#000007", "text": "Fel uchafbwynt y dathliadau a fydd yn para pythefnos, rydym yn cynnal ein Harddangosfa Cwiltio gyntaf erioed ar 18 ac 19 Awst gan ddod a\u0302 thros 170 o gwiltiau o bob rhan o dde Cymru ynghyd. Rydym yn falch iawn bod grw\u0302p graffiti gwau yn mynd i addurno\u2019r ardal o gwmpas Pier y Mwmbwls a bydd hwn yn gasgliad lliwgar, difyr a thrawiadol o greadigaethau morol. Mae ein prosiect ysgolion wedi datblygu i\u2019r fath raddau fel y bydd gennym gadeiriau cynfas ar thema\u2019r mo\u0302r y tu allan i Bier y Mwmbwls ac yng ngardd Amgueddfa Abertawe a bydd y gorchuddion bolardiau addurniadol, a oedd mor boblogaidd yn 2016, yn ymddangos unwaith eto y tu allan i\u2019r Amgueddfa."}, {"text_idx": "#000008", "text": "Yn Amgueddfa Abertawe, bydd Cwilt Cymru\u2019n arddangos eu gwaith yn y Brif Oriel a bydd ContexArt yn dychwelyd i\u2019r Oriel Hir ar o\u0302l eu harddangosfa lwyddiannus yn 2016. Efallai, o fan hyn, gallwch symud ymlaen i un o\u2019n lleoliadau newydd megis Canolfan yr Amgylchedd ar Stryd y Pier lle bydd yr artistiaid Ruth Norbury a Haf Weighton yn cynnal arddangosfa o ddulliau a dehongliadau cyferbyniol ar ein thema, sef y Mo\u0302r."}, {"text_idx": "#000009", "text": "Yn Amgueddfa Genedlaethol y Glannau, bydd Swansea Quilters a Baywood Quilters yn dychwelyd ar o\u0302l eu harddangosfa lwyddiannus iawn yn 2016. Mae gan y grw\u0302p o fenywod dawnus hwn dros 60 o aelodau ac mae\u2019n grw\u0302p ffyniannus o gwiltwyr yn Abertawe. O ardal Castell-nedd, mae gennym grw\u0302p o gwiltwyr, sef Wednesday Stitchers, yn arddangos eu gwaith yn y Ganolfan Ddinesig. Gwnaethant gynnal arddangosfa boblogaidd iawn ym Mar a Bistro Tapestri yn 2016, sef y lleoliad lle bydd y grw\u0302p tecstilau, Cutting Edge, yn arddangos eu gwaith."}, {"text_idx": "#000011", "text": "Mae gennym lawer o bethau i\u2019w gweld yn Theatr y Grand Abertawe, gydag arddangosfeydd gan ddau grw\u0302p tecstilau adnabyddus a llwyddiannus iawn, sef Tecstilau Itchyfingers a\u2019r Stitches Coven. Fel arfer, bydd yr arddangosfeydd yn arddangos celf decstilau ryfeddol gan lawer o bobl ddawnus. Cynhelir y mwyafrif o\u2019n harddangosfeydd yn Abertawe, ond bydd gwaith Grw\u0302p Brodwaith a Thecstilau Abertawe (Urdd Brodwyr Abertawe gynt) yn cael ei arddangos yng nghaffi a siop anrhegion The Beach Hut. Yn yr awyr agored, gallwch weld ein graffiti gwau gwych a\u2019n cadeiriau cynfas wedi\u2019u haddurno sy\u2019n siw\u0302r o lonni a difyrru!"}, {"text_idx": "#000012", "text": "Cynhelir ein Harddangosfa Cwiltio yn y Ganolfan Hamdden, a bydd dros 170 o gwiltiau yn cael eu harddangos, sy\u2019n nifer enfawr ar gyfer ein harddangosfa gyntaf. Cynhelir yr arddangosfa hon ar 18 ac 19 Awst yn unig, gellir gweld y lleill dros y pythefnos o 10 i 24 Awst ond gwiriwch y dyddiadau a\u2019r oriau agor ar ein gwefan, yn ein llyfryn neu yn y lleoliad. Nid ydym eisiau i unrhyw un gael ei siomi drwy golli\u2019n harddangosfeydd bendigedig."}]